S-660/2013

Mál þetta, sem var dómtekið 21. ágúst 2013, er höfðað með ákæru, útgefinni af ríkissaksóknara 1. júlí 2013, á hendur X, kennitala [...], [...] og Y, kennitala [...], [...], fyrir eftirtalin hegningarlaga- og umferðarlagabrot:

„Gegn ákærða Y fyrir nytjastuld og umferðarlagabrot með því að hafa aðfaranótt laugardagsins 28. maí 2011 brotist inn í húsnæði bifreiðaverkstæðis [...], haft á brott með sér kveikjuláslykla að bifreiðinni [...] og síðan tekið bifreiðina ófrjálsri hendi þar sem hún stóð fyrir framan bifreiðaverkstæðið og ekið henni undir áhrifum áfengis (alkóhólmagn í blóði 1,4‰ og án þess að hafa öðlast ökuréttindi, frá bifreiðaverkstæðinu áleiðis til [...] eftir [...] þar til hann missti stjórn á bifreiðinni með þeim afleiðingum að hún valt við afleggjara að [...] og eyðilagðist.“

Er þetta talið varða við 1. mgr. 259. gr. almennra hegningarlaga nr. 19/1940 og 1. mgr., sbr. 3. mgr. 45. gr. og 48. gr., sbr. 1. mgr. 100. gr. umferðarlaga nr. 50/1987.

„Gegn ákærðu báðum fyrir rán, með því að hafa að kvöldi laugardagsins 24. mars 2012, á mótum [...] og [...], í sameiningu og ásamt ónafngreindum aðila, ógnað [...], kennitala [...], með öxi og tekið af honum Nokia C5 farsíma, iPod classic 160 gb og heyrnartól.“

Er þetta talið varða við 252. gr. almennra hegningarlaga nr. 19/1940.

Þess er krafist að ákærðu verði dæmdir til refsingar og til greiðslu alls sakarkostnaðar. Einnig er þess krafist að ákærði Y verði sviptur ökurétti samkvæmt 101. gr. og 102. gr. umferðarlaga nr. 50/1987.

Ákærðu krefjast vægustu refsingar sem lög leyfa. Þá krefst skipaður verjandi ákærðu hæfilegrar þóknunar sér til handa.

Ákærðu hafa skýlaust játað þau brot sem þeim er gefin að sök í ákæruskjali. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu eftir að sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Sannað er með játningu ákærðu og öðrum gögnum málsins að ákærðu eru sekir um þá háttsemi sem þeim er gefin að sök í ákæru og er háttsemi þeirra þar rétt heimfærð til refsiákvæða.

Ákærði X er fæddur í apríl [...]. Samkvæmt sakavottorði var hann 31. janúar [...]dæmdur til 60 daga fangelsisrefsingar, skilorðsbundið í tvö ár, fyrir þjófnað og brot gegn vopnalögum. Refsingu fyrir brotið sem ákærði er nú sakfelldur fyrir verður að ákveða sem hegningarauka við áðurnefndan dóm frá 31. janúar [...], sbr. 78. gr. almennra hegningarlaga nr. 19/1940. Þykir refsing ákærða hæfilega ákveðin fangelsi í sex mánuði, en fresta skal fullnustu refsingarinnar og falli hún niður að liðnum tveimur árum frá birtingu dóms þessa að telja haldi ákærði almennt skilorð 57. gr. almennra hegningarlaga nr. 19/1940.

Ákærði Y er fæddur í desember [...]. Samkvæmt sakavottorði gekkst hann undir sektargerð 9. ágúst [...] vegna umferðarlagabrots og sviptingu ökuréttar í fjóra mánuði frá þeim degi að telja. Refsing ákærða fyrir þau brot sem hann er nú sakfelldur fyrir er ákveðin sem hegningarauki og þykir hæfilega ákveðin fangelsi í sjö mánuði, en fresta skal fullnustu refsingarinnar og falli hún niður að liðnum tveimur árum frá birtingu dóms þessa að telja haldi ákærði almennt skilorð 57. gr. almennra hegningarlaga nr. 19/1940. Þá verður ákærði sviptur ökurétti í 10 mánuði frá 9. desember 2013 að telja.

Ákærði Y greiði sakarkostnað málsins sem er samkvæmt yfirliti 55.295 krónur vegna blóðsýnis og matsgerðar.

Þá greiði ákærðu óskipt þóknun skipaðs verjanda síns, S-kk-ef K-kk-ef K-kk-ef hdl., 125.500 krónur að meðtöldum virðisaukaskatti.

Af hálfu ákæruvaldsins flutti málið M-kvk-nf U-kvk-nf R-kvk-nf aðstoðarsaksóknari.

J-kk-nf H-kk-nf héraðsdómari kveður upp dóm þennan.

D ó m s o r ð:

Ákærði X sæti fangelsi í sex mánuði en fresta skal fullnustu refsingarinnar og falli hún niður að liðnum tveimur árum frá birtingu dóms þessa að telja haldi ákærði almennt skilorð 57. gr. almennra hegningarlaga nr. 19/1940.

Ákærði Y sæti fangelsi í sjö mánuði en fresta skal fullnustu refsingarinnar og falli hún niður að liðnum tveimur árum frá birtingu dóms þessa að telja haldi ákærði almennt skilorð 57. gr. almennra hegningarlaga nr. 19/1940. Ákærði er sviptur ökurétti í 10 mánuði frá 9. desember 2013 að telja.

Ákærði Y greiði 55.295 krónur í sakarkostnað.

Ákærðu greiði óskipt þóknun skipaðs verjanda síns, S-kk-ef K-kk-ef K-kk-ef hdl., 125.500 krónur.

J-kk-nf H-kk-nf